GiliGold/VAD_KnessetCorpus huggingface dataset:
אייל זנדברג: ויוצרים פה מצב שסגן שר לא יכול להצביע בממשלה, זה המצב היום וסגן השר הזה גם לא יוכל להיות פעיל בכנסת, לא כאן ולא כאן.
סיגל קוגוט: לא יהיה לו שום דבר.
סיגל קוגוט: מה שיקרה זה יכול להיות שיקחו את כוחו כחבר כנסת ובלי תיקון מפורש בחוק יסוד הממשלה לא תיתן לו עוד כוח ברשות המבצעת אז הוא ישאר נטול כוחות פה ופה.
סיגל קוגוט: לכן זה מחייב דיון בחוק יסוד הממשלה בשורה של סעיפים.
אייל זנדברג: זה מה שעושים, אגב שינוי שחשבו עליו, חוק נורבגי, משנים את המעמד של סגן שר שהוא גם ככה היה במצב מוזר.
אייל זנדברג: לא זאת דרך המלך להתמודד עם המעמד של סגן שר במבנה הממשלה בישראל.
סיגל קוגוט: עלתה פה טענה פרוצדוראלית לגבי טענת נושא חדש, לכן שאלתי את הממשלה אם היא טוענת את זה.
סיגל קוגוט: כי מי שטען את זה הוא אדם שהוא לא חבר ועדה.
סיגל קוגוט: מאחר והוא לא חבר ועדה חל פה סעיף 120ב לתקנון הכנסת, אני אקרא אותו.
סיגל קוגוט: "נשמעה טענה מפי חבר הכנסת שאינו חבר בוועדה, תחליט הוועדה אם להביא את הדבר לפני ועדת הכנסת.
סיגל קוגוט: " כלומר הוועדה הזאת עכשיו צריכה להחליט מאחר שהטענה של נושא חדש נשמעה מפי אדם שהוא לא חבר הוועדה, להצביע האם להעביר את הטענה שהנושא של סגני שרים הוא נושא חדש לוועדת הכנסת.
אייל זנדברג: אם אפשר להוסיף, שלא יהיה בכך כדי לגרוע מסמכות הממשלה לבקש בדיון מחר שמדובר בנושא חדש לאחר שנברר את הדברים.
דוד רותם: אם אתם רוצים את זה כנושא חדש, עכשיו.
אייל זנדברג: אני לא יכול.
דוד רותם: נניח שאני אעביר את זה עכשיו לוועדת הכנסת והיא תקבל החלטה שזה לא נושא חדש.
דוד רותם: אם אני אעביר את זה לוועדת הכנסת כי אתם תטענו את זה מחר אז החוק הזה יגיע לדיון בעוד שנתיים.
אייל זנדברג: אני לא עושה שום דבר מכוון אבל הנסיבות הן כאלה, עלתה שאלה חוקתית גדולה ואין לי מנדט להכריע בה כרגע.
דוד רותם: יש שתי אפשרויות, אפשרות אחת זה להעביר את זה לוועדת הכנסת, אפשרות שניה זה להחליט פה שאנחנו לא מעבירים לוועדת הכנסת.
דוד רותם: אם אנחנו מחליטים פה שאנחנו לא מעבירים את זה לוועדת הכנסת המשמעות היא, לדעתי, שאנחנו לא ממשיכים לדון בזה, כי לא כתוב פה שהוועדה תחליט שזה לא נושא חדש, וועדת הכנסת יש לה סמכות להחליט אם זה נושא חדש או לא.
דוד רותם: אם אנחנו לא נביא את זה לוועדת הכנסת המשמעות היא שאנחנו לא דנים בסעיף הזה.
דוד רותם: אני ממליץ בפני חברי הוועדה לקבל החלטה שנעביר את זה לוועדת הכנסת, ועדת הכנסת תקבל החלטה בישיבה הראשונה, היא חייבת לדון בזה, האם זה נושא חדש או לא ואז אנחנו נוכל להמשיך לדון בנושא.
דוד רותם: הוחלט להעביר את הנושא לוועדת הכנסת.
דוד רותם: ה צ ב ע ה בעד העברת "נושא חדש" לוועדת הכנסת- פה אחד התקבלה ההחלטה להעביר את "נושא חדש" לוועדת הכנסת
סיגל קוגוט: אם יוחלט שזה נושא חדש גם הסתייגות בענין אי אפשר להגיש.
אייל זנדברג: אני יודע שזה בידי ועדת הכנסת אבל אני משמיע שוב את העובדה שהממשלה מבקשת אפשרות להביע - - -
דוד רותם: אני מבקש שתדברו עם ועדת הכנסת ותגידו להם שאתם רוצים.
סיגל קוגוט: סעיף 43, זה נשאר כנוסח הממשלה רק שיפצתי את הנוסח, הוא היה קצת לא בהיר.
סיגל קוגוט: אני אקרא את כל הסעיף, גם את הקיים וגם את התיקון כדי שתראו את כל הסעיף.
אייל זנדברג: לגבי סגן שר יש איזה שהוא נוסח שנתייחס אליו, מה כוללת ההסתייגות.
סיגל קוגוט: השאלה שתישאל בוועדת הכנסת היא האם כלילה של נושא סגני השרים במודל הזה שהוצע בכל צורה מהווה נושא חדש.
סיגל קוגוט: כמובן שאני יכולה לנסח גם הסתייגויות כל שהן אבל אתה הבנת את הרעיון, הרעיון הוא שבין אם יש למפלגה הזאת שרים ובין אם יש לה רק סגני שרים, באותה מפלגה ישמר העיקרון בהצעה שזה אחד אבל המפלגה תחליט מי יהיה האחד הזה, שר או סגן שר.
סיגל קוגוט: באותה רשימת מועמדים אפשר יהיה רק אחד.
סיגל קוגוט: אבל זה יהיה שר או סגן שר ולא כפי שחשבנו בהתחלה שרק אם אין שרים.
סיגל קוגוט: סעיף 43, אני אקרא את כל הסעיף עם השילוב.
סיגל קוגוט: (א) הנוסח הקיים נשאר.
סיגל קוגוט: הוא לא בפניכם אני אקרא אותו כדי שתראו איך הוא משתלב.
סיגל קוגוט: (א) נתפנתה מישרתו של חבר הכנסת יבוא במקומו מתוך רשימת המועמדים שכללה את שמו המועמד ששמו נקוב ראשון אחרי שמו של אחרון הנבחרים.
סיגל קוגוט: (ב) אחרי התיקון יהיה כך.
סיגל קוגוט: מי שחברותו בכנסת הושעתה, זה סעיף שמתעסק עם הגשת כתבי אישום, לפי סעיף 42ב.
סיגל קוגוט: מישרתו תתפנה לתקופה ההשעייה ויבוא במקומו המועמד כאמור בסעיף קטן (א).
סיגל קוגוט: ואז הסייפא שלו תימחק.
סיגל קוגוט: ואז יתווסף (ג) מהתיקון החדש.
סיגל קוגוט: (ג) מי שחברותו בכנסת נפסקה לפי סעיף 42ג(א) ו-(ב), שזה הנורבגי, משרתו תתפנה ויבוא במקומו המועמד כאמור בסעיף קטן (א) ; הבא באותה רשימת מועמדים, זה אותו עיקרון.
סיגל קוגוט: ואז את הסייפא של (ב) נוריד ל-(ד) עם תיקון.
סיגל קוגוט: (ד) חודשה חברותו בכנסת של מי שחברותו בכנסת הושעתה או נפסקה, לפי סעיפים 42ב, שזה סעיף ההשעייה, ו-42ג(ג), שזה הסעיף הנורבגי החדש, יחדל לכהן האחרון שנהיה לחבר הכנסת מתוך רשימת המועמדים, ולא תיפגע בשל כך בלבד זכותו של האחרון לשוב ולהיות לאחר מכן חבר הכנסת מכוח הוראת סעיף זה.
אברהם מיכאלי: זאת אותה סיטואציה שדיברנו עליה, שהוא נכנס לפי הרשימה, רוצה או לא רוצה, זאת ההסתייגות שעלתה קודם האם ניתן לדלג עליו או לא ניתן לדלג עליו, כרגע החוק לא מאפשר ואם רוצים לתקן את החוק זה החוק ההוא ולא החוק הזה.
סיגל קוגוט: זה הנושא הכללי איך מתפטרים בכנסת והאם נותנים לחבר כנסת שהות להגיד שהוא לא רוצה או שנותנים לדלג עליו, זה כמובן בניגוד לרצון הבוחר, הרי הרשימה מסודרת לפי הקולות שהמפלגה הזאת קיבלה ולפי ההצעה שהיא הציעה לוועדת הבחירות המרכזית.
אברהם מיכאלי: אם השר חוזר עדיין זכותו לא תיפגע בהמשך להיות בתור לפי אפילו חלופות רגילות.
סיגל קוגוט: התיקון לחוק יסוד הממשלה - - -
אברהם מיכאלי: וזאת התוספת שאת עושה.
סיגל קוגוט: הורדתי את הסעיף, שיניתי את המיקום שלו, זה הסדר שקיים היום.
יריב לוין: איך כל זה משפיע, איפה נכנסות פה כל ההוראות המשלימות שנוגעות לזכויות חברי הכנסת.
סיגל קוגוט: אנחנו נעשה דיון אחרי שיגמר הדיון בחוקי היסוד, יש לי שורה של חוקים, אחד מהם הוא רק הכרחי שזה חוק מימון מפלגות שהממשלה הביאה אבל גם חוק חסינות חברי הכנסת וחוק הכנסת על התפלגויות ויש גם החלטות על גמלאות, מי שיש לו פנסיה תקציבית יכול להיפגע מהחוק הזה אם לא תתוקן החלטת הגמלאות.
סיגל קוגוט: אז יש שורה של דברים שרשמנו את כולם ואחרי שיסתיים הדיון בחוק היסוד אנחנו נביא את כולם כהשלמות בחקיקה רגילה.
סיגל קוגוט: אני מקריאה את הסעיף האחרון, אם יש עליו איזה שהיא הערה אז אני אצטרך לשמוע אותה עכשיו.
סיגל קוגוט: תיקון חוק יסוד הממשלה.
סיגל קוגוט: 3.
סיגל קוגוט: בחוק יסוד: הממשלה, אחרי סעיף 30 יבוא: 30א.
סיגל קוגוט: הטלת התפקיד להרכיב ממשלה או לכהן כממלא מקום ראש הממשלה או כראש הממשלה בפועל, על שר שחברותו בכנסת נפסקה.
סיגל קוגוט: (א) על אף הוראות סעיפים 7 עד 11, 13, 28 ו-29, ניתן להטיל את התפקיד להרכיב ממשלה, בהתאם להוראות הסעיפים האמורים, גם על שר שחברותו בכנסת נפסקה לפי סעיף 42ג(א) ו-(ב) לחוק יסוד: הכנסת, וזאת אף שאינו חבר הכנסת, ואולם עם היותו לראש הממשלה תתחדש חברותו בכנסת בהתאם להוראות סעיף 42ג(ג)(4) לחוק היסוד האמור.
סיגל קוגוט: (ב) על אף הוראות סעיפים 5(ד), 16(ג) ו-30(ג), ניתן למנות, בהתאם להוראות הסעיפים האמורים, שר שחברותו בכנסת נפסקה לפי סעיף 42ג(א) ו-(ב) לחוק יסוד: הכנסת, לממלא מקום ראש הממשלה או לראש הממשלה בפועל, וזאת אף שאינו חבר הכנסת, ואולם עם מינויו כאמור תתחדש חברותו בכנסת בהתאם להוראות סעיף 42(ג)(2) או (3) לחוק היסוד האמור.
סיגל קוגוט: כפי שאייל אמר קודם זה סעיף שהוא משלים, זה אותו רעיון, זה לא שהוא לא יכול החוק יסוד הכנסת לחיות בלי זה, אבל ההגיון של ההצעה של חוק יסוד הכנסת אומר שמי שהתפטר לפי המודל החדש הזה לא תיפגע, הוא לא יהיה שר, קודם דיברתם על חבר כנסת נכה, זה כמו שר נכה, בלי הסעיף הזה שר שמתפטר לא יוכלו להטיל עליו להרכיב ממשלה אם הממשלה תיפול, הוא לא יוכל להיות ממלא מקום ראש הממשלה והוא לא יוכל להיות ראש ממשלה בפועל אם ראש הממשלה נפטר במפתיע.
אורי מקלב: על החוק הזה מבחינת האישור שלו בכנסת נדרש רוב של 61.
אורי מקלב: בחוקים הקודמים שהם חוק יסוד הכנסת - - -
סיגל קוגוט: לא נדרש רוב של 61, למרות שאם תתקבל ההסתייגות של חבר הכנסת בן ארי שהוא באמצעות המימון עושה הבחנה, זה יכול להיתפס כפגיעה בשיוויון וגם על זה יתכן שצריך 61.
אורי מקלב: שינוי במעמדו של סגן שר זה גם חוק יסוד ממשלה.
סיגל קוגוט: כאן מתחייב תיקון כי ככל שיתקנו בחוק יסוד הכנסת לא, אבל מאחר שתיווצר סתירה בין חוק יסוד הכנסת לחוק יסוד הממשלה אם לא יתוקן חוק יסוד הממשלה, כאן אין מנוס, פה חייבים לתקן את חוק יסוד הממשלה.
אורי מקלב: מה המחוייבות שלנו להכליל את הכל בחבילה אחת?
סיגל קוגוט: חוק יסוד הכנסת יכול לחיות, אין סתירה, לא תיווצר סתירה שחייבים לתקן את הדבר הזה, זה רק יפגע בהגיון של ההצעה.
סיגל קוגוט: ההגיון של ההצעה הוא ששר לא יפגע בגלל זה שהוא מפנה את מקומו.
אורי מקלב: שהוא לא יכול להיות ראש ממשלה.
סיגל קוגוט: לא רק ראש ממשלה, לא יוכלו להטיל עליו את התפקיד להרכיב ממשלה.
1068: אפשר להפריד את זה, שזה ירוץ כחוק נפרד.
1068: למה זה צריך לרוץ ביחד.
אייל זנדברג: הממשלה חושבת שהליך חקיקה נכון הוא להציע הסדר כהסדר.
1068: אבל המשמעות היא שזה מסבך את היכולת להעביר את זה.
דוד רותם: זה דבר שהממשלה צריכה לקבל החלטה האם היא חושבת שהחקיקה הזאת הופכת להיות בדיחה אחת גדולה או שהיא מחלקת את זה לשתי בדיחות.
דוד רותם: בינתיים היא החליטה שהיא רוצה בדיחה אחת גדולה.
דוד רותם: אני לא יכול לקבל החלטה בניגוד לעמדת הממשלה כי זה חוק של הממשלה, אם אני אקבל החלטה אחרת עשויה הממשלה לומר אני מושכת את החוק.
דוד רותם: אני רוצה להבין את הממשלה, אם יש לממשלה עמדה בנושא הזה, אם נניח אנחנו נחליט לפצל את הסעיף הזה, כמו שמבקש חבר הכנסת אורבך, אתם מושכים את החוק, מה אתם עושים?
אייל זנדברג: אדוני יודע את תשובתי, הצעת החוק אושרה על ידי הממשלה, זאת ההצעה שהממשלה מביאה, אם יהיו נסיבות שונות אני יכול להביא את זה בפני ועדת שרים, בנושא הזה אין לי מנדט לומר.
דוד רותם: מתי תהיה ועדת שרים?
אייל זנדברג: כפי שאדוני אמר, לגבי ישיבת ועדת הכנסת, ועדת השרים באופן סדיר יושבת ביום ראשון הקרוב ואם יהיה צורך אני אביא כמובן דברים בפני שר המשפטים.
אברהם מיכאלי: גם אנחנו נביא את ההסתייגות שלנו לוועדת שרים.
סיגל קוגוט: אם יוחלט בוועדת הכנסת שנושא סגני השרים הוא נושא חדש גם אי אפשר להסתייג לגביו.
סיגל קוגוט: אי אפשר להגיש הסתייגות על נושא חדש.
דוד רותם: רבותי, אם כך אנחנו נחכה להכרעה של ועדת הכנסת, אנחנו נקיים את הישיבה הבאה מחר בשעה תשע בבוקר.
דוד רותם: רבותיי, נשארה לנו שאלת ההסתייגויות.
דוד רותם: אנחנו הגענו להסתייגויות ואני עומד להצביע עליהן.
דוד רותם: חבר הכנסת מיכאלי מציע, בסעיף 42(ג) להוסיף פסקה נוספת שייאמר בה---
יואל חסון: אפשר את רשות הדיבור, אדוני?
דוד רותם: אדוני, אנחנו באמצע הצבעה, נא לא להפריע.
דוד רותם: אדוני כנראה לא יודע.
דוד רותם: הוא לא חבר בוועדה הזאת ולכן אדוני לא מכיר את סדרי הוועדה.
דוד רותם: אנחנו מצביעים על סעיף 42(ג), הסתייגות של חבר הכנסת מיכאלי, שבה נאמר '(5) הוא הודיע בכתב ליושב ראש הכנסת שהוא מחדש את חברותו בכנסת.
דוד רותם: חברותו בכנסת תתחדש כעבור שבעה ימים לאחר שההודעה הגיעה ליושב ראש הכנסת, זולת אם חזר בו מהודעתו לפני כן'.
אברהם מיכאלי: בנושא הזה, אמרנו אתמול, אני מוכן גם להתפשר על 48 שעות, כדי שתהיה אחידות.
אברהם מיכאלי: זה מה שאתמול הוער על ידי, כחילופין.
דוד רותם: חבר הכנסת מיכאלי, ההצעה שאתה מציע, לא רק שהיא לא חוקתית, היא גם הצעה שגורמת לכך שבעצם אין בכלל יציבות שלטונית.
אברהם מיכאלי: כל החוק הזה הוא לא חוקתי.
דוד רותם: חברים, זה לא הורס לי את החוק מסיבה אחת פשוטה; אנחנו נדון עכשיו בסעיף הזה עד שיהיה פה רוב למה שאני רוצה.
יואל חסון: אמרת שאתה ניגש להצבעה.
דוד רותם: אני מודה לך, אני בהצבעה, אבל אני מסביר קודם כל את ההסתייגויות.
יואל חסון: אני רוצה גם להסביר.
דוד רותם: להסביר?
דוד רותם: את מה אתה רוצה להסביר?
יואל חסון: כשתסיים.
דוד רותם: קודם תסביר אתה, אני בדרך כלל מסכם.
יואל חסון: למרות שאם תלך עכשיו להצבעה, אני אוותר על ההסבר.
דוד רותם: אדוני יסביר בבקשה.
יואל חסון: צריך להיות פה ברורים וזה ברור שאתה בצורה לגיטימית עושה את מה שאתה עושה כיושב ראש.
יואל חסון: קודם כל צריך להבין, ואני מאוד מתפלא עליך, אתה יודע שרצית מאוד להיות יושב ראש ועדת חוק, חוקה ומשפט---
דוד רותם: לא, תתפלא לשמוע, הסכמתי לוותר לכם על זה.
יואל חסון: חשבנו ואנחנו עדיין חושבים שדווקא את התפקיד הזה אתה רוצה להרים לרמות גבוהות מאוד של מוסר ושל צדק.
יואל חסון: אתה היום דן באחד החוקים הכי לא מוסריים, הכי לא צודקים, הכי מבזים שדנו כאן בכנסת ישראל.
דוד רותם: רק תסביר לי למה.
יואל חסון: זהו חוק קודם כל של קומבינה.
יואל חסון: זה חוק שבא לשים מה שנקרא פיגומי הגנה---
אופיר פינס-פז: אדוני היושב ראש, אנחנו פותחים את הדיון מהתחלה?
דוד רותם: לא, אדוני, אני אגיד לך---
אופיר פינס-פז: יש פה נציגים לקדימה---
דוד רותם: יושב ראש ועדת הביקורת, מעצם טבעו, הוא ביקורת.
דוד רותם: לא יעלה על הדעת שבוועדה, כמו ועדת חוקה, אנחנו לא ניתן לנציג כל כך מכובד של קדימה, שלא היה בדיון אתמול, שבקושי היה בדיון היום בבוקר, אבל הוא רוצה, אז אנחנו חייבים לשמוע את ההסברים שלו, כי אחרת אנחנו נצא חסרים.
אופיר פינס-פז: יש פה נציגי קדימה, חברי ועדה.
יואל חסון: אני קודם כל מציע לך, אדוני היושב ראש, מאוד להקשיב לדבריי, כי נטייתם של חוקים כאלה ונושאים כאלה להגיע בסוף לוועדה לביקורת המדינה.
יואל חסון: אז אני אומר לך שאני פה נותן הכנה לדבר הזה ומזהיר אתכם מראש שאני יכול לעזור לכם להימנע מלהגיע לדיון אצלי יום אחד.
דוד רותם: זה מה שאנחנו רוצים, לכן אני רוצה לשמוע.
אופיר פינס-פז: שלא לדבר אצל האורח הראשי שלך.
דוד רותם: רבותיי היקרים, אני מבקש קודם כל לשמוע את ההסברים של חבר הכנסת חסון.
אופיר פינס-פז: הסבריו נסתתמו, אדוני היושב ראש.
יואל חסון: אני לא מסביר כלום יותר.
דוד רותם: אדוני לא רוצה להסביר?
יואל חסון: אתה יודע את האמת.
דוד רותם: תסביר לי אותה, כי אני רוצה שזה יהיה און רקורד.
יואל חסון: אני אומר את זה לא און רקורד, אני אומר את זה להיסטוריה, שתדע שזה חוק לא מוסרי, של ממשלה לא מוסרית, של ראש ממשלה שלא נבחר בבחירות ולמעשה עומד בראש ממשלת קומבינה, של קומבינות של הסכמים פוליטיים, שעכשיו זו התוצאה של ההסכמים הפוליטיים, של ראש הממשלה, שהבטיח כל מיני הבטחות למפלגות כדי לשרוד ולהתקיים, עוד לפני הבחירות, ראש ממשלה שלא קיבל רוב בבחירות האלה ובכל זאת הוא ראש ממשלה כי הוא הקים ממשלת אינטרסנטים וממשלת קומבינה.
יואל חסון: זאת האמת וזה יירשם בדפי ההיסטוריה ועם ישראל ישפוט את כל מי שנתן יד להצעת החוק הלא מוסרית הזאת והחוק הלא מוסרי והמבייש הזה.
יואל חסון: אני גמרתי ואמרתי לכם, בעתיד בוודאי, יום אחד, זה יגיע לוועדת ביקורת המדינה.
יואל חסון: עכשיו אתה רשאי לגשת להצבעה.
דוד רותם: אני מאוד מודה לאדוני, שהוא מרשה לי לגשת להצבעה, אבל מכיוון שאון רקורד ולמען ההיסטוריה לא יכול להישאר המצב שאתה תדבר ואחר כך תבטיח לנו שנגיע לוועדה לביקורת המדינה, אז אני רוצה להכין גם את הדיון של הוועדה לביקורת המדינה.
דוד רותם: אמרתי את זה אתמול ואני אומר את זה היום שוב, כל מצעד גדול מתחיל בצעד קטן.
דוד רותם: אז אני יודע שיש כאלה שהם 'עכשיו'.
דוד רותם: יש לנו שלום עכשיו, ממשלה עכשיו, קואליציה עכשיו ובוא נפיל את הממשלה עכשיו---
קריאה: אולי זו הזדמנות לגיוס רוב.
דוד רותם: גם זה לגיטימי, ואם אתם תעשו דווקא, אני גם אכריז על הפסקה של רבע שעה.
דוד רותם: תניחו לי, אני יודע איך לעשות.
דוד רותם: תראו איזה יושב ראש סובלני אני, אני נותן לכם להפריע לי, ואתם תמשיכו להפריע לי.
דוד רותם: אתם רשאים לעשות את זה ואני מבטיח לכם ש---
אברהם מיכאלי: אתה מזמין את זה.
דוד רותם: לא, אני לא מזמין שום דבר.
דוד רותם: רבותיי, בסופו של דבר---
אופיר פינס-פז: אפשר לגשת להצבעות, אדוני היושב ראש?
אופיר פינס-פז: אני אגיד לך למה.
אופיר פינס-פז: אתה מצפה שיבואו חברים שתומכים.
אופיר פינס-פז: לא במקרה הם לא באים.
דוד רותם: לא במקרה הם לא באים?
דוד רותם: מכיוון שוועדת הכנסת התארכה וחלק מחברי הוועדה---
אופיר פינס-פז: אז תכריז על הפסקה.
דוד רותם: אבל אני לא רוצה שאתה תלך, כי אני יודע שאם אני אעשה הפסקה, אתה לא תחזור.
אופיר פינס-פז: אני אחזור.
אופיר פינס-פז: תודיע לי מתי ההצבעה.
דוד רותם: סליחה, אדוני, פה זה ועדת חוקה, אני יושב הראש שלה.
דוד רותם: בוועדת ביקורת המדינה, אדוני יקבע את הסדרים.
דוד רותם: חברים יקרים, מכיוון שחבר הכנסת פינס צריך להיות בוועדת החוקה, אני אעשה הפסקה עכשיו ואנחנו נחזור ב-10:30.
דוד רותם: הישיבה הופסקה בשעה 10:00.
דוד רותם: הישיבה חודשה בשעה 10:30.
דוד רותם: חברים, אנחנו מחדשים את הישיבה והישיבה תתנהל בסדר.
דוד רותם: קודם כל אני רוצה לדעת תשובה מהמדינה.
דוד רותם: השארנו לכם שאלה לגבי הנושא של פיצול החוק, הייתם צריכים להחזיר לנו תשובה.
אייל זנדברג: ידוע לי שדווקא לא בדיוק כך הם פני הדברים.
אייל זנדברג: חבר הכנסת אורבך, שהעלה את הרעיון, אמר, לפי שאלה מפורשת שלי, שהרעיון הוא לא קונקרטי על השולחן וכך אתה תרגמת לי.
אייל זנדברג: מכל מקום, נשקול את הדברים כמובן, אבל אין חידוש במובן הזה בוועדת שרים.
דוד רותם: אנחנו עוברים, רבותיי, לדיון בהסתייגויות.
שלמה מולה: אדוני היושב ראש, יש לי הסתייגות.
יואל חסון: מה זה הסתייגות?
יואל חסון: אתה אמרת קודם שניגשים להצבעה, מה הסתייגות?
יואל חסון: הרי אי אפשר כאן לזלזל בחברי הכנסת.
יואל חסון: תראה, אדוני היושב ראש---
דוד רותם: חבר הכנסת יואל חסון, אני קורא אותך לסדר פעם שנייה.
דוד רותם: כשתקבל רשות דיבור, אתה תדבר.
יואל חסון: יש לי הצעה לסדר.
דוד רותם: יש לך הצעה לסדר?
דוד רותם: תרים את היד, אתה תבקש ממני רשות דיבור.
יואל חסון: לא, אתה מזלזל, יש כאן זלזול---
דוד רותם: חבר הכנסת חסון, אני אקרא לך פעם שלישית ואתה תהיה בחוץ.
יואל חסון: אז תיתן אפשרות להתבטא.
דוד רותם: אז תרים את היד, תבקש רשות דיבור, תקבל את רשות הדיבור.
יואל חסון: אני מבקש רשות דיבור.
דוד רותם: אדוני קיבל את רשות הדיבור.
יואל חסון: תודה רבה, אדוני היושב ראש.
יואל חסון: אני מכבד מאוד משחקים פרלמנטריים, ואני מבין גם את סמכותך כיושב ראש, כי אני יושב ראש גם בעצמי, אבל אי אפשר לעשות כאן ולזלזל בחברי כנסת.
יואל חסון: אתה אמרת קודם שאתה דוחה את ההצבעה לשעה 10:30.
יואל חסון: כשקובעים שההצבעה היא ב-10:30, וכולם באים להצביע ב-10:30, אז גם אם זה חוק שכל האנשים כאן יצביעו ויתביישו, אולי גם יקיאו, יסלח לנו אלוהים, אבל בכל זאת תעשה את זה ב-10:30, כמו שהתחייבת, ותכבד את הכנסת הזאת.
יואל חסון: אתה פרלמנטר הגון, אדוני היושב ראש, ואפשר, גם אם אתה לא רואה שזה עובד איך שאתה רוצה, או איך שהקואליציה רוצה, או איך שראש הממשלה רוצה, הפרלמנט הזה הוא מעל הממשלה, הוא הריבון, יש לו זכות מלאה לקיים את הדברים ולכבד את עצמו, ואתה צריך לכבד אותו באותה מידה.
יואל חסון: אז אני מבקש שתלך להצבעה.
דוד רותם: אני מודה לך על כך שאתה מנהל מסיבת עיתונאים תוך כדי מהלך הישיבה.
יואל חסון: אני אומר את מה שאני מאמין.
דוד רותם: אבל אני בדיוק אמרתי שאני הולך להצביע על ההסתייגויות וזה בדיוק הנושא שאני עומד לעשות.
שלמה מולה: אני מבקש להגיש הסתייגות.
דוד רותם: אתה לא יכול כבר להגיש הסתייגויות.
שלמה מולה: למה אני לא יכול?
שלמה מולה: עוד לא הצבענו.
דוד רותם: אתה רוצה להגיש עוד הסתייגות?
שלמה מולה: אני מבקש ב-42(ג) לומר כך: 'נפסקה חברותו בכנסת של שר, לפי סעיפים קטנים (א) ו-(ב), לא תתחדש חברותו בקדנציה הזו'.
סיגל קוגוט: אני אנסח את זה.
סיגל קוגוט: הוא מתכוון שאי אפשר יהיה לחזור לכנסת.
שלמה מולה: שהשר לא יוכל לחזור להיות חבר כנסת.
סיגל קוגוט: זאת הסתייגות.
סיגל קוגוט: יש חוק נורבגי, בלי אפשרות לחזור.
סיגל קוגוט: יש מודל כזה בעולם.
טלב אלסאנע: אני מצטרף לאותו נוסח של ההסתייגות שהעלה חבר הכנסת שלמה מולה.
שלמה מולה: ההסתייגות הזאת בשם סיעת כל חברי קדימה.
יואל חסון: ההסתייגות הזאת גם בשמו וגם בשמי.
אופיר פינס-פז: אני מבקש שתי הסתייגויות.
אופיר פינס-פז: אחת, לגבי השר, במקום 'רשאי', 'חייב'.
דוד רותם: באיזה סעיף?
סיגל קוגוט: איזה שר?
סיגל קוגוט: מי מחליט איזה שר?
דוד רותם: איזה שר?
דוד רותם: במפלגת העבודה יש חמישה שרים.
אופיר פינס-פז: כתוב שבכל סיעה שר רשאי להתפטר, אז בכל סיעה שר 'חייב' להתפטר.
אופיר פינס-פז: הסיעה תחליט איזה שר.
דוד רותם: שר אחד חייב יהיה להתפטר.
יואל חסון: יש לי גם הסתייגות.
דוד רותם: אתה רצית שאני אצביע.
דוד רותם: רבותיי העיתונאים, תשימו לב מה קורה, פתאום חבר הכנסת חסון לא רוצה הצבעה, הוא רוצה דיון.
יואל חסון: אתה עושה מסיבת עיתונאים עכשיו?
דוד רותם: כן, אני עושה מסיבת עיתונאים כדי ללמד אותך שלא עושים אצלי בוועדות מסיבות עיתונאים.
אופיר פינס-פז: ההסתייגות השנייה שלי, שלמעט ראש הממשלה, כל השרים צריכים להתפטר.
אופיר פינס-פז: החוק הנורבגי המלא.
דוד רותם: אתה אומר, כל השרים יצטרכו להתפטר.
אופיר פינס-פז: כל השרים יצטרכו להתפטר.
אופיר פינס-פז: אני מציע בעצם להחיל את החוק הנורבגי בשלמותו.
יואל חסון: ההסתייגות שלי היא כמו ההסתייגות של חבר הכנסת פינס, שכל שרי הממשלה יתפטרו מהכנסת.
דוד רותם: רשמתי, רשמתי.
אופיר פינס-פז: אגב, לחילופין, הם כמובן יכולים כולם להתפטר מהממשלה.
אופיר פינס-פז: זה אני אשמח תמיד.
סיגל קוגוט: חבר הכנסת פינס, חוץ מראש הממשלה וממלא מקומו.
אופיר פינס-פז: אין לו ממלא מקום.
סיגל קוגוט: אבל בחוק היסוד ממלא המקום חייב להיות---
אופיר פינס-פז: אבל אין לו ממלא מקום.
סיגל קוגוט: אבל אם יהיה לו?
מיכאל בן-ארי: אני רוצה להסביר את ההסתייגות שלי לחברי הכנסת שלא היו אתמול.
דוד רותם: בבקשה, תסביר את ההסתייגות שלך, חבר הכנסת בן ארי.
מיכאל בן-ארי: אני אומר שכניסתו של חבר כנסת נוסף מטעם סיעה עושה הטיה של החלטת הבוחר שאותה סיעה יש לה נתח יותר גדול מאשר הנתח שהבוחר נתן לה, ובזה בעצם יש הכרעה לטובת סיעות שנמצאות בקואליציה, שיש להן אפשרות כזאת.
מיכאל בן-ארי: לכן אני אומר, כיוון שיש פה גם את הנקודה הזאת וגם שליחת יד אל הקופה הציבורית, אני דורש -הדברים לא מפורטים כאן, אלא הם באים פה בהסתייגות באופן כללי ומן הסתם אם ההסתייגות תתקבל, אנחנו ננסח את הדברים- שהסיעה שמכניסה חבר כנסת נוסף ויש לה מזה סוג של טובת הנאה, לא רק פרלמנטרית, אלא פוליטית, תשא ב-50% מהוצאות חבר הכנסת הנוסף.
מיכאל בן-ארי: אני דוחה את הרעיון שיש פה אך ורק תרומה פרלמנטרית.
מיכאל בן-ארי: אם יש פה בעיה שצריך פה עוד מישהו בפרלמנט כדי להגן ולעבוד בוועדות, אז גם סיעת האיחוד הלאומי וגם סיעת קדימה וגם סיעת מרצ וגם סיעת רע"ם תע"ל מוכנות לצרף חבר כנסת נוסף על חשבון משלם המסים, שלא יצביע במליאה, אבל יעבוד בוועדות.
מיכאל בן-ארי: כיוון שהטיעון הזה הוא טיעון, כמו שאני מסביר, מגוחך, לכן המפלגה תשא ב-50% מההוצאות, ולא משלם המסים.
יוחנן פלסנר: אדוני היושב ראש, אני רוצה גם להוסיף הסתייגות בשם כל חברי קדימה.
יוחנן פלסנר: בסעיף 42(ג)(ד), להסיר את 'לא תיפסק כהונתו של חבר כנסת נוסף'.
יוחנן פלסנר: את הסיפא שם להסיר.
סיגל קוגוט: אז אתה מצטרף להסתייגות הראשונה, שהוא לא יוכל לחזור לכנסת.
יוחנן פלסנר: ששרים נוספים גם יוכלו, מאותה סיעה.
יוחנן פלסנר: 'לא תיפסק כהונתו של חבר כנסת נוסף שנבחר באותה רשימת מועמדים ומכהן כשר'.
סיגל קוגוט: זה לא כאן.
סיגל קוגוט: אתה רוצה שזה לא יחול רק על שר אחד, אלא כל שר.
דוד רותם: בסדר, זה מה שהציע חבר הכנסת אופיר פינס.
סיגל קוגוט: אבל הוא רוצה שזה יהיה אופציונלי על כולם.
יוחנן פלסנר: אדוני היושב ראש, העיקרון של ההסתייגות הזאת הוא שמדברים על חוקי משילות.
יוחנן פלסנר: לכאורה העניין חוקתי, הרי עושים כאן ביזיון מהוועדה כשקוראים לה ועדת חוקה.
יוחנן פלסנר: עכשיו כדי לנסות, אם בכלל הולכים להעביר חוק שהוא כל כך בעייתי וכל כך מבזה את הכנסת, אז לפחות בואו נחזור להיגיון של חוק משילות שאומר חוק נורבגי אמיתי שמאפשר לחבר כנסת---
דוד רותם: אני רק רוצה להזכיר לך שכל הרעיונות האלה גובשו בקדנציה הקודמת, כשיושב ראש ועדת החוקה היה נציג קדימה.
יוחנן פלסנר: אבל אז דיברו על חוק נורבגי אמיתי.
יוחנן פלסנר: לא דיברו על חוק שהמטרה שלו היא סידור עבודה.
יוחנן פלסנר: לא דיברו על זה.
יואל חסון: אדוני היושב ראש, תדע לך---
דוד רותם: לא קיבלת רשות דיבור.
יואל חסון: הערת ביניים, אתה קשוח היום.
דוד רותם: אין אצלי קריאות ביניים.
יואל חסון: שתדע, כמות ההסתייגויות לא מכסה את החרפה של החוק הזה.
טלב אלסאנע: יש לי שתי הסתייגויות שנאמרו על ידי, גם בשם סיעת רע"ם תע"ל.
דוד רותם: תביא לי חתימות.
סיגל קוגוט: רק אם יש חתימות שלהם.
טלב אלסאנע: לגבי סעיף (ד), אדוני היושב ראש, הסיעה תהיה רשאית לבחור מבין המועמדים מי שימלא את התפקיד.
טלב אלסאנע: סעיף 2(ד), 'יחדל לכהן האחרון שנהיה לחבר כנסת', אז אנחנו מבקשים שמי שייכנס במקום השר לא בהכרח יהיה מי שעומד בתור ברשימה, אלא שהסיעה יכולה לבחור מבין המועמדים.
טלב אלסאנע: הסתייגות מבחינת השם – במקום 'חוק יסוד: הכנסת', 'חוק יסוד: ביזיון הכנסת'.
סיגל קוגוט: לא, אי אפשר הסתייגות כזאת.
דוד רותם: בסדר, היא תיפול ממילא.
סיגל קוגוט: לא משנה, לא עושים הסתייגויות מבזות.
דוד רותם: רבותיי, אני עובר להצבעה.
יואל חסון: וחוקים מבזים אפשר לעשות?
יואל חסון: הסתייגות מבזות, אי אפשר, אבל חוקים מבזים אפשר.
דוד רותם: חבר הכנסת יואל חסון, תודה רבה לך.
דוד רותם: אני מודיע לך שגם אם זה יהיה באמצע ההצבעה, אני אקרא לך פעם שלישית ואתה תהיה בחוץ.
דוד רותם: חברים, אנחנו עוברים להצבעה.
דוד רותם: אני מעלה קודם כל את ההסתייגות של חבר הכנסת מולה, חבר הכנסת טלב אלסאנע, שמבקשים שיירשם בחוק ששר שהתפטר על פי החוק הזה, לא יוכל לחזור לכנסת באותה קדנציה.
דוד רותם: מי בעד? חמישה.
דוד רותם: חבר הכנסת יואל חסון, אתה לא יכול להצביע.
דוד רותם: רבותיי, מי בעד ההסתייגות?
דוד רותם: ארבעה בעד.
דוד רותם: חמישה.
דוד רותם: מי נמנע?
דוד רותם: חבר הכנסת בן ארי.
דוד רותם: ההסתייגות נפלה.
דוד רותם: אני עובר להסתייגותם של חבר הכנסת אופיר פינס-פז, חבר הכנסת חסון וחבר הכנסת אלסאנע.
דוד רותם: הם מבקשים שכל השרים יהיו חייבים להתפטר, חוץ מראש הממשלה וממלא מקומו.
דוד רותם: אני עובר להסתייגותו של חבר הכנסת טלב אלסאנע, שמבקש שכאשר פורש שר, הסיעה תחליט מי הוא חבר הכנסת שיצטרף ולא הבא בתור ברשימה.
דוד רותם: מי בעד ההסתייגות, ירים את ידו.
דוד רותם: ארבעה.
דוד רותם: שניים נמנעים.
דוד רותם: אני עובר להסתייגות של חבר הכנסת מיכאלי, שמציע שבסעיף 42(ג) יאופשר לשר לחזור לכנסת לפי בחירתו, בלי צורך שהוא יתפטר מהממשלה.
דוד רותם: הוא יודיע, מה שנקרא, הדלת המסתובבת.
דוד רותם: מי בעד ההסתייגות?
דוד רותם: מי נגד ההסתייגות?
דוד רותם: שבעה.
דוד רותם: אני עובר להסתייגותו של חבר הכנסת בן ארי שמציע ששכר ותשלומים אחרים ישולמו לחבר הכנסת שבא במקומו, דהיינו שהמפלגה תשא בחלק מההוצאות.
דוד רותם: ההסתייגויות נפלו.
דוד רותם: ההסתייגויות נפלו ואני עובר להצביע על הצעת החוק כפי שהיא.
זאב אלקין: אני מבקש לפצל את הסעיף של ממלא מקום.
דוד רותם: 30(א)?
דוד רותם: רבותיי, יש כאן הצעה.
דוד רותם: על פי הצעת החוק, יש פה הוראה שאומרת שניתן יהיה להטיל את תפקיד הרכבת הממשלה גם על שר שחברותו נפסקה, למרות שהוא לא יהיה חבר כנסת, ואם הוא יחזור להיות חבר כנסת, אז חבר הכנסת האחר ייצא.
סיגל קוגוט: אני רוצה להסביר את הסעיף.
סיגל קוגוט: מטרתו של הסעיף היתה ששר שהתפטר לפי המודל הזה לא יינזק.
סיגל קוגוט: בחוק יסוד: הממשלה, אם נופלת ממשלה וצריכים להטיל על אדם אחר להרכיב את הממשלה, הוא חייב להיות חבר כנסת, אבל יהיו שרים שיתפטרו לפי המודל הזה והם לא יהיו חברי כנסת, ואי אפשר יהיה להטיל עליהם להרכיב את הממשלה אם הם התפטרו, לכן נועד הסעיף הזה כתיקון לחוק יסוד: הממשלה, על מנת שהשרים האלה לא ייפגעו וניתן יהיה ,על אף שאינם חברי כנסת, להטיל עליהם את התפקיד להרכיב את הממשלה.
סיגל קוגוט: אם התיקון הזה לא יהיה, המשמעות היא שאותם שרים שהתפטרו לפי ההצעה הזאת, לא ניתן יהיה להטיל עליהם להרכיב ממשלה.
סיגל קוגוט: מה שמתבקש כאן זה לפצל את החוק ולהשאיר אותו על שולחן הוועדה.
סיגל קוגוט: אפשרות אחרת כמובן היא פשוט לא להצביע בעדו.
דוד רותם: זו סוגיה מאוד רצינית.